बार्साको जितमा मेसीको ह्याट्रिक
स्पेनिस ला लिगा अन्तर्गत शनिबार बार्सिलोनाले लेगानेसलाई ३–१ ले पराजित गरेको छ । स्टार फरवार्ड लियोनेल मेसीले ह्याट्रिक प्रहार गरेपछि बार्सिलोनाले सहज जित हासिल गरेको थियो ।
म्याड्रिड — स्पेनिस ला लिगा अन्तर्गत शनिबार बार्सिलोनाले लेगानेसलाई ३–१ ले पराजित गरेको छ । स्टार फरवार्ड लियोनेल मेसीले ह्याट्रिक प्रहार गरेपछि बार्सिलोनाले सहज जित हासिल गरेको थियो ।खेलको २७ अौं मिनेटमा पहिलो गोल गरेका मेसीले पाँच मिनेटपछि फिलिप कोउटिन्होको पासमा दोस्रो गोल गरे । दोस्रो हाफको मध्यतिर नाबिल एल झारले बार्साको अग्रता घटाए । तर ८७ अौं मिनेटमा ओस्मान डेम्बेलेको पासमा गोल गर्दै मेसीले ह्याट्रिक पूरा गरे । यससँगै बार्साले अंक तालिकामा ९ अंकको अग्रता लिएको छ ।अन्य खेलमा सेल्टा भिगोले सेभिल्लालाई ४–० ले पराजित गर्यो । अलाभेसले गेटाफेलाई तथा रियल बेटिसले एइबारलाई समान २–० ले हराए ।